קודי סמית-מקפי

קודי סמית-מקפי (באנגלית: Kodi Smit-McPhee; נולד ב-13 ביוני 1996) הוא שחקן קולנוע אוסטרלי.

 קורות חיים 
סמית-מקפי נולד ב-13 ביוני 1996 באדלייד, אוסטרליה הדרומית, בנם של סוניה סמית ואנדי מקפי. אביו הוא שחקן ומתאבק מקצועי לשעבר. אחותו הגדולה היא השחקנית והזמרת סיונה סמית-מקפי (אנ').

בגיל 16, סמית-מקפי אובחן עם דלקת חוליות מקשחת, צורה ניוונית של דלקת פרקים הגורמת להתמזגות חוליות בעמוד השדרה ויכולה להוביל לכאב כרוני ואובדן ראייה. במהלך צילומי הסרט "כוחו של הכלב", ראייתו נפגעה בעינו השמאלית עקב גילוי של קטרקט חמור.

 קריירה 
בשנת 2007 קיבל את תפקידו הראשון בקולנוע בסרט "רומולוס אבי" (אנ'), שזיכה אותו בפרס מכון הקולנוע האוסטרלי לשחקן הצעיר הטוב ביותר וכן במועמדות לשחקן הטוב ביותר. 

בשנת 2009 שיחק בסרט "הדרך" עבורו הוא קיבל מועמדות לפרס איגוד מבקרי הקולנוע האמריקאי ומועמדות לפרסי מכון הקולנוע האוסטרלי לשחקן הבינלאומי הטוב ביותר. 

בשנת 2010 הוא כיכב בסרט האימה של מאט ריבס, "תן לי להיכנס" לצדה של קלואי גרייס מורץ, ועל כך קיבל מועמדות לפרס איגוד מבקרי הקולנוע האמריקאי לשחקן הצעיר הטוב ביותר על הופעתו בסרט.

בשנת 2012 דיבב סמית-מקפי את התפקיד הראשי של נורמן בסרט האימה הקומי "פארנורמן" שהיה מועמד לפרס אוסקר לסרט המונפש הטוב ביותר וכן קיבל מועמדות לפרס באפט"א לסרט האנימציה הטוב ביותר. מאוחר יותר באותה שנה, לסמית-מקפי היה תפקיד בסרט "מסע באירופה", שהוצג בבכורה בפסטיבל הסרטים הבין-לאומי בטורונטו 2012. 

תפקידו הבא הגיע בסרט "All the Wilderness" בתפקיד הראשי של ג'יימס. הוא גם שיחק בסרט "A Birder's Guide to Everything", שהוקרן בבכורה בפסטיבל הסרטים טרייבקה 2013, ושיחק את בנבוליו בעיבוד קולנועי לרומיאו ויוליה. הוא השתתף בסרט "כוכב הקופים: השחר".

בשנת 2013, סמית-מקפי צילם את סרט המדע הבדיוני "Young Ones". הסרט הוקרן בבכורה בפסטיבל הסרטים סאנדנס 2014. זמן קצר לאחר מכן הופיע ב"לאט במערב", שיצא לאקרנים ב-2015.

במרץ 2014 לוהק לסדרת הדרמה "Gallipoli" בת שבעה הפרקים של ערוץ 9 ששודרה בפברואר ומרץ 2015.

בשנת 2016 סמית-מקפי גילם את נייטקרולר ב"אקס-מן: אפוקליפסה" דמות שאת גרסתה הישנה יותר גילם בעבר אלן קאמינג. סמית-מקפי שיחזר את התפקיד ב"אקס-מן: הפניקס האפלה", שיצא לאקרנים ב-2019.

בשנת 2018 הוא גילם בסרט "אלפא" את הדמות המרכזית קדה, מתבגר מתקופת עידן הקרח האחרון המאלף זאב.

בשנת 2021, סמית-מקפי שיחק בסרטה של ג'יין קמפיון "כוחו של הכלב". הסרט הוקרן בבכורה בפסטיבל הסרטים של ונציה, שם הוא זכה לשבחי המבקרים. סמית-מקפי היה מועמד לפרס אוסקר לשחקן המשנה הטוב ביותר וכן זכה בפרס גלובוס הזהב לשחקן המשנה הטוב ביותר.

באוקטובר 2024, סמית-מקפי לוהק להפקת "השחף" של צ'כוב בלונדון בשנת 2025. קייט בלאנשט וסמית-מקפי יגלמו אמא ובן גם בהפקת "השחף". באותה שנה שיחק בסדרה "כתב ויתור" של אלפונסו קוארון באפל TV פלוס, אשר עלתה לשידור ב-11 באוקטובר.

 פילמוגרפיה 

 קולנוע 
+שנהסרטתפקידהערות2006Strandedטדי2007רומולוס אבי (אנ')ריימונד2008The Tender Hookג'ימיThe Adventures of Charlotte and Henryהנרידיבוב2009הדרך הילד2010תן לי להיכנסאווןMatching Jackפין2012מסע באירופה (אנ') ג'וזףפארנורמןנורמן באבקוקדיבוב2013A Birder's Guide to Everythingדייוויד פורטנויכנס העתידנים אהרון רייטרומיאו וג'ולייט (אנ')בנווליו (אנ')2014All the Wildernessג'יימס צ'ארםכוכב הקופים: השחראלכסנדרהדבורה מאיה - הסרטווילידיבובYoung Onesג'רום הולם2015לאט במערב (אנ')ג'יי קוונדיש2016אקס-מן: אפוקליפסהנייטקרולר / קורט וגנר2018דדפול 2נייטקרולר / קורט וגנראלפאקדה2019אקס-מן: הפניקס האפלהנייטקרולר / קורט וגנרקוראים לי דולמייט (אנ')ניקולס יוזף פון שטרנברג20202067 (אנ')איתן ווייט2021כוחו של הכלבפיטר גורדוןפרס גלובוס הזהב לשחקן המשנה הטוב ביותר - סרט קולנוע (2022)מועמד לפרס אוסקר לשחקן המשנה הטוב ביותר (2022)מועמד לפרס באפט"א לשחקן הטוב ביותר בתפקיד משנה (2022)מועמד פרס גילדת שחקני המסך לשחקן המשנה הטוב ביותר (אנ') (2022)2022אלביסג'ימי רוג'רס סנואו2024זכרונות של חילזוןגילברט פודלדיבובמריהמנדרקס2026The Zealotלויד

 טלוויזיה 
+שנהסדרהתפקידהערות2006Monarch Coveג'ייק הצעיר4 פרקיםNightmares & Dreamscapes: From the Stories of Stephen Kingברנדון/ג'קסון אוונס2 פרקיםFatal Contact: Bird Flu in Americaטובי קונליסרט טלוויזיה של ABC2007The Kingג'ון ווסלי הצעירסרט טלוויזיה של TV12015Gallipoli תומאס "טולי" ג'ונסון7 פרקים2020Interrogation כריס קלרתפקיד ראשי; 10 פרקים2024כתב ויתורניקולס רייבנסקרופט7 פרקים

 תיאטרון 
+שנהמחזהתפקידהערות2025השחףקונסטנטין וסט אנד

 קישורים חיצוניים 

 הערות שוליים 

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:מדבבים אוסטרלים
קטגוריה:עיוורים
קטגוריה:נכים אוסטרלים
קטגוריה:זוכי פרס גלובוס הזהב: קולנוע: שחקן משנה
קטגוריה:אוסטרלים שנולדו ב-1996